Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 364

6. Az ökológiai állattartás gyakorlata, az állatok szállítása és az állati termékek azonosítása 6.1. Az állattartás gyakorlatának követelményei 6.1.1. Az ökológiai állattartásban a megtermékenyülésnek természetes módon kell bekövetkeznie. Megengedett azonban a mesterséges termékenyítés is. Tilos az állatok reprodukciójába való egyéb emberi beavatkozás (például embrióátültetés, klónozás). 6.1.2. Az ökológiai gazdaságokban tilos az alábbi beavatkozások alkalmazása: a juhok farkának gumizása, kurtítása, a szemfog lecsípése, csõrkurtítás, szarvtalanítás stb. Egyes beavatkozásokat azonban az ellenõrzõ szervezet engedélyezhet biztonsági okokból (például a fiatal állatok szarvtalanítása), vagy abban az esetben, ha az hozzájárul az állatok egészségéhez, jó közérzetéhez. A fenti beavatkozásokat csak arra képzett személy végezheti el úgy, hogy az állat szenvedése a lehetõ legkisebb legyen. 6.1.3. A fizikai kasztráció engedélyezett, az elõállítandó termék minõségének biztosítása céljából, illetve hagyományos termékek (például hússertés, ökör, kappan) esetén. A beavatkozást csak arra képzett személy végezheti el úgy, hogy az állat szenvedése a lehetõ legkisebb legyen. 6.1.4. Tilos az állatok kötött tartása. Az ellenõrzõ szervezet egyes egyedeknél kivételesen engedélyezheti a kötött tartást akkor, ha a termelõ biztonsági célból, vagy az állat jó közérzetére hivatkozással meg tudja indokolni szükségességét, feltéve, ha az csak korlátozott idõtartamú. (Így például állatorvosi utasításra, az elõírt gyógykezelés idejére is leköthetõ az állat.) 6.1.5. A kötött tartás tilalmától eltérõen, a szarvasmarha kötött tartása engedélyezett az olyan épületekben, amelyek már 2000. augusztus 24. napja elõtt léteztek, feltéve, ha a rendszeres mozgása biztosított, továbbá e tartás módja biztosítja az állat jó közérzetét, kényelmesen almozott területekkel és egyéni bánásmóddal. Ennek alapján az ellen- õrzõ szervezet a 2010. december 31-ig tartó átmeneti idõszakban felmentést engedélyezhet. 6.1.6. A kis gazdaságokban akkor megengedett a szarvasmarhák kötött tartása, ha nem lehetséges az állatokat viselkedési igényeik szerinti csoportokban tartani, feltéve, ha az állatokat hetente kétszer legelõn, karámban vagy kifutóban tartják. Ennek alapján az ellenõrzõ szervezet felmentést engedélyezhet. Felmentés abban az esetben adható, ha a gazdaság e rendelet hatálybalépése elõtt megfelelt az elismert ellenõrzõ szervezet elõírásainak. 6.1.7. Csoportos állattartás esetén a csoportok nagysága függ az állatok fejlettségétõl és az adott állatfaj magatartási igényeitõl. Tilos az állatokat olyan egészségi állapotban vagy takarmányozás mellett tartani, amely anémiához vezethet. 6.1.8. Baromfi esetében a vágóállat életkora legalább a következõ lehet: — 81 nap csirke, — 140 nap pulyka és pecsenyeliba, — 150 nap kappan, — 49 nap pekingi kacsa, — 70 nap pézsmakacsa tojó egyede, — 84 nap pézsmakacsa gácsér egyede, — 92 nap mullard kacsa, — 94 nap gyöngytyúk esetén. Ahol a termelõ nem a fenti elõírásokat veszi figyelembe, ott lassú növekedésû fajtákat kell tartani. 6.2. Az állatok szállításának követelményei 6.2.1. Szállításkor az állatokat érõ stresszt a lehetõ legkisebbre kell csökkenteni, és az állatok védelmérõl és kíméletérõl szóló, valamint az állategészségügyi jogszabályok vonatkozó elõírásait be kell tartani. Az állatok szállítóeszközbe történõ fel- és lerakodását elõvigyázatosan kell végezni, tilos elektromos terelõeszközök használata. A szállítás elõtt és alatt tilos allopatikus nyugtatószerek használata. 2002/114. szám 6.2.2. A vágás során és az ezt megelõzõ idõszakban a lehetõ legkevesebb stresszt kell okozni az állatoknak. Az állat vágás elõtti vágóhídi mozgatásánál, fékentartásánál, így különösen a kábításnál és az elvéreztetésnél be kell tartani az állatok védelmére és kíméletére vonatkozó jogszabályi elõírásokat. 6.3. Az állati termékek azonosítása 6.3.1. Az állatokat és állati termékeket a tenyésztés, feldolgozás, szállítás és értékesítés minden szakaszában megbízhatóan azonosítani kell.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes